Á þessum fimm árum sem í ár eru liðin frá því að ég hætti að neyta áfengis hef ég einhvern veginn alltaf gætt þess , kannski í ákveðinni meðvirkni eða hreinum ótta við að vera talin teitistrunta , að tala ekkert um hvernig það sé að vera edrú innan um drukkið fólk . Ég hef sumsé þurft fimm ár til safna kjarki til að segja það sem mér raunverulega finnst um að vera edrú innan um blindfullt fólk . Ætli ástæðan sé ekki sú að normið í okkar samfélagi er að fullorðið fólk megi fokka reglulega upp í miðtaugarkerfi sínu á meðan edrúmennska er talin merki um annað hvort fasisma eða skrautlega fortíð . Áður en lengra er haldið langar mig að taka það skýrt fram að ég geri töluverðan greinarmun á fólki sem finnur á sér og fólki sem er fullt . Mér finnst oft mjög gaman að vera innan um þá sem kunna að … Lesa meira Það er kona sem kemur hingað í kirkjuna á kyrrðarstundir í hádeginu á fimmtudögum og hefur raunar komið í mörg ár sem hefur einstakt lag á því að segja alltaf eitthvað fallegt við samferðarfólk sitt þegar stundinni lýkur . Reyndar er það ekki bara það sem hún segir sem skiptir máli heldur ekki síður hvernig hún segir það . Hún horfir alltaf í augu manns eins og maður sé eina manneskjan í heiminum sem þurfi á uppörvun að halda , stundum er hún örlítið voteygð af hrifnæmi sem gerir það að verkum að maður veit að hún er virkilega að meina það sem hún er að segja og að það sem hún segir kviknar af trú og kærleika . Þessi kona er ekki að tala um hvað maður sé í fallegum fötum eða hárgreiðslan sé fín eða maður hafi sagt gáfulega eða skemmtilega hluti á internetinu , nei hún segir frekar eitthvað á þessa leið „ … Lesa meira Það er þetta með að upplifa allskonar og ólíkar tilfinningar á sama andartaki , tilfinningar eins og gleði og sorg , ótta og dirfsku , tilhlökkun og trega . Jólin eru á vissan hátt mekka hinna ólíku og andstæðu tilfinninga . Bernskujólin mín heima í Laufási við Eyjafjörð eru í minningunni björt og fögur og hlý , hafa jafnvel yfir sér ævintýralegan blæ . Staðurinn Laufás í vetrarklæðum var oft eins og klipptur út úr einhverju gömlu jóladagatali . Snjóhengjur slúttu fram af burstum torfbæjarins svo minnti á risavaxið piparkökuhús sem óviti hefur makað hvítum glassúr . Kirkjan og grafreitirnir í kringum hana , himnaríki í fannferginu , íslenskt Betlehem á jólum . Aldrei var ég ótta slegin sem barn að ganga um þennan stað , hvort heldur sem var að nóttu eða degi . Mamma og pabbi voru mikil jólabörn og mjög samtaka í að skapa stemningu inn á heimilinu , á aðventunni fannst mér alltaf eins og þau hlökkuðu jafn mikið til jólanna … Lesa meira Við elskum , þess vegna syrgjum við . Ef til vill er sorgin sannasta birtingarmynd elskunnar . Það er svo mikilvægt að minna sig reglulega á það þegar ástvinur er kvaddur og við tekur líf í breyttri mynd . Jólin eru í nánd , hátíð sannleikans og því einnig hátíð sorgarinnar , þegar við umvefjum reynslu okkar , ástvinamissi og söknuð reifum , leggjum í jötu og lútum höfði , sameinumst í kærleikanum hvert til annars og leyfum barninu að leiða okkur í visku sinni . Jólin eru huggun harmi gegn ef við einblínum á kjarnaboðskap þeirra . Samband okkar hefur því þróast samhliða einni meðgöngu . Lesa meira Ég held að það sé raunverulega hægt að fara í gegnum heila mannsævi án þess að kunna að elska . Lesa meira „ Ég hef aldrei heyrt um gott hjónaband sem endað hefur með skilnaði “ sagði heimilislæknirinn við mig þegar ég fór til hans að sækja mér vottorð vegna veikindaleyfis sem ég sit núna eins og hvern annan kúrs í háskóla lífsins . Lesa meira Haustið hefur lengi verið minn eftirlætis árstími . Ég var einmitt ein af þeim sem fann oft bæði hvöt og kraft til að setja mér ný markmið fyrir veturinn , skapa mér ný verkefni sem væru ögrandi og þroskandi . Sko manneskjan sem vissi ekki fyrr en á fjórða ári í framhaldsskóla að dreifbýlisstyrkurinn væri ætlaður til að standa straum af hlutum eins og mat og skólabókum en ekki sem hlutafé í áfengis og tóbaksverslun ríksisins . Það er hins vegar allt önnur og skemmtilegri saga , sem verður sögð síðar . Hitt man ég að á tímum engra snjallsíma … Lesa meira